ร้านอยู่ที่โครงการพิมาน 49 (ซอยสุขุมวิท 49) ที่จอดรถน้อยหน่อย แต่ก็ Valet เอาก็ได้ เสียเงินหน่อยนึง

ร้านนี้เป็นอีกร้านที่เน้น Omakase เป็นหลัก และราคาค่อนข้างเบา ช่วงเที่ยงมี Lunch Menu (12.00-14.00) ให้เลือกแบบ 8 คำ (1,800.-) กับ 12 คำ (2,500.-)  แต่ถ้าเป็นมื้อเย็นจะเริ่มด้วยซูชิตั้งแต่ 9 course ขึ้นไป ราคาเริ่มที่ 2,500 บาท แต่ถ้าเป็น Omakase เลยตามเมนูที่ร้านบอกก็จะคนละ 5,000 บาทขึ้นไป

ควรรู้ก่อนมา
- ร้านปิดทุกวันจันทร์
- ถ้าจ่ายด้วยเงินสดได้ลด 5% แต่ถ้าจ่ายด้วยบัตร Citibank จะได้แถมเมนูอะไรผมจำไม่ได้ แหะๆ

มื้อนี้เพิ่งเคยมาทานครั้งแรก มาตอนเที่ยง แล้วก็เลือกแบบ 12 คำ ได้อาหารทานเล่น, ซูชิ 12 คำ, ไข่หวาน แล้วก็ไอศครีม 1 ลูก

[ คำที่ 1] ปลา Ishidai
[ คำที่ 2] Sakuramasu (Salmon ธรรมชาติ hokkaido)
[ คำที่ 3] ปลาหมึก Aori ika
[ คำที่ 4] Shima aji
[ คำที่ 5] Aji ปลาทูญี่ปุ่น ด้านบนต้นหอมญี่ปุ่น

เปลี่ยนเป็นปลาเนื้อแดงกับเปลี่ยนเป็นข้าวหมักน้ำส้มสายชูแดงบ้างตั้งแต่คำที่ 6
[ คำที่ 6] Kohada ปลาตะเพียนทะเล
[ คำที่ 7] Chutoro
[ คำที่ 8] Otoro
[ คำที่ 9] ปลาซาบะดอง
[ คำที่ 10] Amaebi ส่วนตัวค่อนข้างชอบ Amaebi อยู่แล้ว คำนี้เลยชอบเป็นพิเศษ ... ก๊วนที่ไปด้วยมีคนกินกุ้งไม่ได้ เค้าจะให้ปลาทรายแก้วมาแทน
[ คำที่ 11] Ikura Gunkan
[ คำที่ 12] Anago

- Tamago ไม่แน่ใจว่าร้านอื่นเป็นเหมือนกันมั้ย แต่ว่าสูตรของร้านนี้ Tamago จะมีผสมกุ้งด้วย กัดเข้าไปแล้วก็ได้รสชาติกุ้งนิดๆ

- ปิดท้ายด้วยไอศครีม มีให้เลือกเป็นรสแอปเปิ้ลกุหลาบ, รสส้ม Yuzu, รสถ่าน charcoal ... รสส้ม Yuzu ก็อร่อยนะ แต่พอลองรส Charcoal ที่ออกหวานๆ กลับชอบกว่า ฮ่าๆ

มื้อนี้สั่งลูกปลาทูทอดมาทานเล่น เนื้อปลาละเอียดๆ บีบมะนาวลงไปนิด กินเพลินมากครับ แล้วก็สั่งข้าวหน้า Uni เพิ่ม จะได้มาเป็นถ้วยเล็กๆ หวานมันอร่อยดีครับ

สำหรับ Lunch Menu ที่ได้ลองไปรอบนี้ ค่อนข้างอร่อยทุกคำ แต่เสียดายไม่มี Uni รวมอยู่ด้วย เลยต้องสั่งเพิ่มเอง แต่ราคาก็ย่อมเยาวดีครับสำหรับ Omakase มื้อเที่ยง